Oulike ma-bederfdag - Voelgoed
Tuis Oulike ma-bederfdag
Los die skuldgevoel...
Om ’n werkende ma te wees, is nie maklik nie. Jy is voltyds ma, voltyds werker, voltyds vrou. Finesse se bederfdag saam met goeie vriendinne is nét wat jy nodig het om die skuldgevoel van werkende ma af te skud!
Boek (Los die werkende ma skuldgevoel)
Jy doen fantasties. En jou kinders sal goed uitdraai, ongeag die ure wat jy nie by hulle is nie. Regtig.
Natuurlik dink jy nie altyd so nie. As jy soos die meeste werkende ma’s is, voel jy dalk asof jy altyd tekort skiet wanneer dit kom by genoeg doen en gee vir jou kinders.
Om nie eens te praat van jou baas, jou man, jou ouers en die gemeenskap nie.
Geniet ’n bederfdag saam met vriendinne
Jy is mal daaroor om ’n ma te wees. Maar soms is dit stresvol en oorweldigend. Jy dink dalk jy is ’n supervrou, maar elke ma het soms tyd nodig om haar bolla los te maak en saam met vriendinne te lag en pret te hê.
Hoe gereeld gaan jy op jou eie uit of spandeer tyd saam met jou vriendinne? Ons vergeet soms om vir onsself ’n bietjie vryheid te gee om sommer net batterye te herlaai.
Hier is ons voorstel – kom ons neem almal ’n dag af!
Ons Oulike ma-bederfdag is ’n wonderlike geleentheid om te ontlaai en saam met goeie vriendinne pret te hê.
“Prioritiseer en kry balans. Soms sal jou fokus op jou gesin wees en ander tye sal jou beroep meer tyd en energie vereis,” sê Mandi du Plooy-Baard, aktrise, TV- en radio-aanbieder én ma van twee.
Voorkomskonsultant Johanni Steenkamp van You Honey gaan jou wys hoe maklik dit is om op jou beste te lyk by die werk én terwyl jy kinders rondry.
Elsabe Aldrich se humor-sessie “Mamma het ’n breek nodig” is dalk net wat jy nodig het om jou weer woema te gee om voluit superma te wees.
Binnelanders se Ramey Short sal die temperatuur met sy energieke liedjies opjaag en menige hart in ’n japtrap verower.
Jy gaan verwelkom word met ’n glas Polkadraai-sjampanje van Stellenbosch Hills, peusel aan Guzzle and Wolf-springmielies en vir dié geleentheid moet jy jou gunsteling-polkakol-rok dra!
Vra vir manlief of Oupa en Ouma om vir ’n paar ure na die kinders te kyk en kom geniet ’n bederfdag spesiaal vir ma’s!
Mandi du Plooy-BaardBloemfontein + Vaaldriehoek
Johanni SteenkampBloemfontein + Vaaldriehoek
Cathy de LangeBloemfontein
Dunay van HeerdenVaaldriehoek
Reynardt Hugo Vaaldriehoek
Magriet Groenewald​As eienaar van haar eie besigheid help MAGRIET GROENEWALD entrepreneurs om hulle besighede aanlyn blootstelling te gee en te bemark.
Rhona Erasmus​RHONA ERASMUS is ’n knap besigheidsvrou. Haar motto is “To be a blessing”, en sy is dit in die eerste plek vir haar man en twee seuns.
Anelia PrinslooMede-eienaar van Pienkvoet-Pret
DATUM: Saterdag 25 Julie
PLEK: Monte Bello Estate
Plaas Tafelkop, Vaalbank Suid, Bayswater, Bloemfontein
TYD: 09:00 vir 10:00 tot 14:00
DATUM: Saterdag 22 Augustus
PLEK: Duck Point
R59 snelweg in die rigting van Parys
* Polkadraai vonkelwyn met aankoms
* Guzzle & Wolf Gourmet springmielies
(Geldig tot 25 Junie)
Geldig tot 25 Junie
* Boek Los die werkende ma skuldgevoel (R194)
* Oudio-opname van bederfdag (R99)
LOS DIE WERKENDE MA
SKULDGEVOEL deur Mandi Baard, Hettie Brittz en ander. As jy dié boek vooraf bestel, stuur ons vir jou ’n gratis ekstra boek om iemand te bederf.